## Program pomoćničkog ispita za zanimanje autolakirer

### NN 5/2004 (15.1.2004.), Program pomoćničkog ispita za zanimanje autolakirer

# ministarstvo za obrt, malo i srednje poduzetništvo

**160**

Na
temelju stavka 4. članka 53. Zakona o
obrtu (Narodne novine, br. 49/03) , ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE AUTOLAKIRER

I.

Svrha pomoćničkog ispita je
dokazivanje ispitanika da je stekao vještine i stručno-teorijska znanja,
utvrđena nastavnim planom i programom za zanimanje autolakirer (Narodne novine,
br. 86/96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje
se, u skladu s nastavnim planom praktičnog dijela naukovanja, praktična zadaća
(uradak i radne probe) iz područja:

1. zaštita na radu i ekološki zahtjevi (poznavanje i primjena);
2. alati, pribor, strojevi i uređaji (uporaba i održavanje);
3. izvođenje predradnji na podlogama;
4. čišćenje podloge;
5. izravnavanje podloge i uklanjanje starog naliča;
6. temeljenje podloga;
7. tehnike izvođenja radova (tehnike: kitanja, prskanja, miješanja
   određene boje, finog brušenja, poliranja);
8. predlakiranje i završno lakiranje;
9. priprema komore;
10. nauk o bojama i oblicima.

Ispitanik mora u zadanom roku primjereno
pomoćničkom statusu izraditi uradak i obaviti radnu probu. Ispitna komisija na
temelju dolje navedenih uradaka i radnih proba zadaje ispitaniku jedan do tri
uratka i jednu do tri radne probe. Ispitna komisija može i samostalno
predložiti uratke i radne probe koje će zadati ispitaniku.

POMOĆNIČKI
URADAK

|  |  |
| --- | --- |
| Vrsta uratka | Opis uratka |
| Priprema metalnih podloga | Kandidat mora znati odabrati alate, strojeve i uređaje za pripremu metalnih podloga s obzirom na redoslijed radnih postupaka, odabrati odgovarajuće temeljne materijale, te metalne površine, primjereno pripremiti ručnom i strojnom obradom (ukloniti hrđu) |
| Priprema plastičnih podloga | Kandidat mora znati odabrati alate, strojeve i uređaje za pripremu plastičnih podloga s obzirom na redoslijed radnih postupaka, ustanoviti postoje li mehanička oštećenja i sanirati ih na odgovarajući način, zatim odabrati odgovarajuće temeljne materijale, te plastične površine primjereno pripremiti ručnom i strojnom obradom |
| Fino zaglađivanje,  kitanje i brušenje  metalnih podloga | Kandidat mora znati odabrati alate, pribor, strojeve i uređaje s obzirom na redoslijed radnih postupaka i odabrati odgovarajuće materijale za kitanje. Mora znati omjere miješanja kita i utvrđivača, pravilno promiješati i nanijeti kit, odabrati način obrade nanesenog kita i odgovarajuću gradaciju brusnog papira za brušenje. Mora znati procijeniti je li površina dovoljno zaravnana i podlogu fino zagladiti i pobrusiti te nanijeti filer špricanjem i isti fino pobrusiti |
| Predlakiranje podloga dijelova automobila | Kandidat mora znati odabrati alate, pribor i uređaje za predlakiranje, ocijeniti je li špricanje filera dovoljno za predlakiranje ili treba nanijeti sloj predlaka (baze) prije lakiranja te ravnomjerno nanoseći lak, uz racionalni utrošak materijala obaviti lakiranje vozila |
| Lakiranje podloga dijelova automobila | Kandidat mora znati odabrati alate, pribor i uređaje za lakiranje podloga, zatim odabrati potrebne materijale za lakiranje, te uz primjenu odgovarajućih postupaka izvesti završno lakiranje |
| Uklanjanje grešaka nakon lakiranja | Kandidat mora znati izabrati  strojeve i alate za brušenje i poliranje, odabrati potrebne materijale za obradu površina (brusni papir, paste za poliranje) te nakon završenog lakiranja i sušenja mora znati obrusiti prašne čestice u laku, polirati dijelove i znati postupke kojim se održavaju uređaji za rad, čišćenje i ispitivanje.  Pomno valja pregledati, uočiti i ukloniti možebitne greške, obrusiti prašne čestice u laku  te ispolirati brušeni dio |

RADNA
PROBA

|  |  |
| --- | --- |
| Vrsta radne probe | Opis radne probe |
| Priprema kita za zaravnavanje podloge | Kandidat mora znati odabrati alate i pribor za pripremu kita, zatim omjere miješanja kita i utvrđivača, ovisno o temperaturi radnog prostora |
| Uklanjanje starog naliča i hrđe | Kandidat mora znati odabrati alate i strojeve za uklanjanje starog naliča i hrđu te mehanički skinuti stare slojeve boje,  ukloniti koroziju mehaničkim i eventualno kemijskim postupcima, tako da se podloga pripremi za bojenje |
| Brušenje predlaka ili kita za špricanje | Kandidat mora znati odabrati alate i strojeve za brušenje, odabrati potrebne materijale za obradu površina brušenjem te izvesti postupke brušenja |
| Obljepljivanje i zaštita dijelova vozila koje se ne lakiraju | Pravilno pripremiti vozilo zaštitnim papirnatim folijama i ljepljivim trakama |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio
ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio naukovanja.

NASTAVNI PREDMET

*Tehnologija zanimanja*

1. Alati, pribor, strojevi i uređaji
2. Podloge
3. Tehnologija izvođenja radova
4. Materijali, pomoćni materijali
5. Nauk o bojama i oblicima

#### Tehnološke vježbe

1. Tehnološki propisi
2. Osnove linijskog crteža
3. Povećanje i smanjivanje crteža
4. Tonski prikazi
5. Crtanje na temelju promatranja
6. Perspektiva
7. Spektar boja
8. Kontrast boja
9. Stvaranje iluzije kod obojenja

##### Stručni račun

if !supportLists1.
endifMatematičke
i računske osnove

if !supportLists2.
endifIzračunavanje
plaća

if !supportLists3.
endifIzračunavanje
materijala

if !supportLists4.
endifIzračunavanje
troškova

if !supportLists5.      endif Izračunavanje kamata

## OCJENJIVAČKI LIST

###### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema radnog mjesta i red  u radionicama | 0 – 10 |
| Pravilan izbor, alata pribora, strojeva i materijala prema uputama proizvođača | 0 – 10 |
| Izbor radnih postupaka | 0 – 1 |
| Izvođenje postupaka  izrade zadanog uratka | 0 – 30 |
| Način rukovanja ručnim alatima i priborom | 0 – 15 |
| Način rukovanja strojevima i uređajima | 0 – 15 |
| Brzina i spretnost te vrijeme izrade uratka | 0 – 10 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Mjere zaštite na radu | 0 – 10 |
| Završni izgled uratka | 0 –10 |
| UKUPNO BODOVA | 140 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan            ( 5 ) |
| 81 – 91 | Vrlo dobar       ( 4 ) |
| 67 – 80 | Dobar              ( 3 ) |
| 50 – 66 | Dovoljan          ( 2 ) |
| 0 – 49 | Nedovoljan      ( 1 ) |

# II.  STRUČNO–TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan            ( 5 ) |
| 80 – 89 | Vrlo dobar       ( 4 ) |
| 70 – 79 | Dobar              ( 3 ) |
| 60 – 69 | Dovoljan          ( 2 ) |
| Manje od 30 | Nedovoljan      ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-20  Zagreb,  17. prosinca  2003. |  |

Ministar

**Željko
Pecek**, v. r.

Ostalo, NN 5/2004-160